Alejandro Balde. Alejandro Balde Martínez(18-oktyabr 2003-yilda tugʻilgan) – ispaniyalik professional futbolchi, „Barselona B“ jamoasida chap qanot himoyachisi. Klubdagi faoliyat. Kataloniyaning Barselona shahrida Dominikalik oilada tugʻilgan. Balde 2011-yilda RCD Espanyol jamoasidan sakkiz yoshida "Barselona" klubiga qoʻshilgan. 2021- yilning iyulida u „Barselona“ bilan shartnomasini 2024- yilgacha uzaytirdi, tovon puli 500 million yevro etib belgilandi. Balde mavsumoldi, 2021-yil yozida yaxshi taassurot qoldirdi va Jordi Albaning Camp Noudagi asosiy oʻrinbosari sifatida tanildi. U „Real Sosedad“ga qarshi oʻyinida, shuningdek, „Atletik Bilbao“ga qarshi mavsumning ikkinchi oʻyinida zaxira oʻrindigʻida oʻtirgan edi. 2021-yil 14-sentyabrda u UEFA Chempionlar Ligasi guruh bosqichida "Bavariya"ga 0:3 hisobida magʻlub boʻlgan uchrashuvning 74-daqiqasida Alba oʻrniga „Barselona“ning asosiy jamoasi safida ilk rasmiy oʻyinini oʻtkazdi.